KONKURSEN I OW BUNKER

OW Bunker gik konkurs i november 2014. Det skete på et tidspunkt, hvor selskabet troede, at man havde klaret sig gennem en krise, der havde ført til tab på næsten en milliard kroner efter fejlslagne spekulationer i olieprisen.

Da det kom frem, at datterselskabet i Singapore Dynamic Oil Trading havde givet en kredit på næsten det samme beløb til olieleverandøren Tankoil, blev det umuligt for OW Bunker at overleve.

Indtil da var det nordjyske selskab det næststørste i Danmark målt på omsætning. OW Bunker var blevet børsnoteret blot syv måneder før konkursen.